CELEX: 31989D0409
Language: el
Date: 1989-06-30 00:00:00
Title: 89/409/ΕΟΚ: Απόφαση της Επιτροπής της 30ής Ιουνίου 1989 που επιτρέπει στην Ιταλική Δημοκρατία να θεσπίσει μέτρα ενδοκοινοτικής επιτήρησης των εισαγωγών μπανάνας καταγωγής ορισμένων τρίτων χωρών, που έχουν τεθεί σε ελεύθερη κυκλοφορία στα υπόλοιπα κράτη μέλη

Avis juridique important

|

31989D0409

89/409/ΕΟΚ: Απόφαση της Επιτροπής της 30ής Ιουνίου 1989 που επιτρέπει στην Ιταλική Δημοκρατία να θεσπίσει μέτρα ενδοκοινοτικής επιτήρησης των εισαγωγών μπανάνας καταγωγής ορισμένων τρίτων χωρών, που έχουν τεθεί σε ελεύθερη κυκλοφορία στα υπόλοιπα κράτη μέλη  

Επίσημη Εφημερίδα αριθ. L 190 της 05/07/1989 σ. 0026 - 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουνίου 1989  που επιτρέπει στην Ιταλική Δημοκρατία να θεσπίσει μέτρα ενδοκοινοτικής επιτήρησης των εισαγωγών μπανάνας καταγωγής ορισμένων τρίτων χωρών, που έχουν τεθεί σε ελεύθερη κυκλοφορία στα υπόλοιπα κράτη μέλη  (Το κείμενο στην ιταλική γλώσσα είναι το μόνο αυθεντικό)  (89/409/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  την απόφαση της 87/433/ΕΟΚ της Επιτροπής της 22ας Ιουλίου 1987 σχετικά με τα μέτρα επιτήρησης και προστασίας τα οποία τα κράτη μέλη δύνανται να εξουσιοδοτηθούν να λάβουν κατ' εφαρμογήν του άρθρου 115 της συνθήκης ΕΟΚ (1), και ιδίως τα άρθρα 1, 2 και 5,  Εκτιμώντας:  ότι, στις 5 Ιουνίου 1989, η ιταλική κυβέρνηση υπέβαλε αίτηση να της επιτραπεί η θέσπιση ενδοκοινοτικής επιτήρησης των εισαγωγών μπανάνας καταγωγής ορισμένων τρίτων χωρών του κωδικού ΣΟ 0803 00 10, εκτός από τις χώρες της Αφρικής, Καραϊβικής και Ειρηνικού (κράτη ΑΚΕ) (2), που έχουν τεθεί σε ελεύθερη κυκλοφορία στα υπόλοιπα κράτη μέλη·  ότι η Επιτροπή, με την απόφασή της της 30ής Ιουνίου 1989 επέτρεψε δυνάμει του άρθρου 115 της συνθήκης στην Ιταλική Δημοκρατία να εφαμόσει μέχρι τις 30 Ιουλίου 1990 ορισμένα προστατευτικά μέτρα έναντι των μπανανών καταγωγής των ανωτέρω τρίτων χωρών· ότι, σύμφωνα με την απόφαση αυτή, οι αιτήσεις εισαγωγής των μπανανών αυτών που έχουν τεθεί σε ελεύθερη κυκλοφορία στα υπόλοιπα κράτη μέλη γίνονται αποδεκτές αποκλειστικά με την κατάθεση ασφάλειας·  ότι η ιταλική κυβέρνηση ισχυρίστηκε ότι οι βασικοί λόγοι που οδήγησαν στο παρελθόν την Επιτροπή να θεσπίσει μέτρα ενδοκοινοτικής επιτήρησης εξακολουθούν να ισχύουν, όπως η ανάγκη να διασφαλιστεί η αποτελεσματικότητα των μέτρων, εμπορικής πολιτικής τα οποία εφαρμόζει η Ιταλική Δημοκρατία στις άμεσες εισαγωγές νωπών μπανανών καταγωγής ορισμένων τρίτων χωρών, εκτός από τις χώρες ΑΚΕ, για την επίτευξη του στόχου που καθορίζει το πρωτόκολλο αριθ. 4 που επισυνάπτεται ως παράρτημα στη σύμβαση Λομέ·  ότι υπό τις συνθήκες αυτές πρέπει να επιτραπεί στην Ιταλική Δημοκρατία να θεσπίσει την ενδοκοινοτική επιτήρηση των εν λόγω προϊόντων μέχρι τις 30 Ιουνίου 1990· ότι η αποδοχή των αιτήσεων εισαγωγής που υποβάλλονται, δεδομένης της επιτήρησης αυτής, πρέπει να εξαρτάται από τους όρους που προβλέπει το άρθρο 1 της απόφασης της Επιτροπής της 30ής Ιουνίου 1989 που επιτρέπει στην Ιταλική Δημοκρατία να εφαρμόσει ορισμένα προστατευτικά μέτρα έναντι των μπανανών καταγωγής των ανωτέρω τρίτων χωρών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Χορηγείται στην Ιταλική Δημοκρατία η άδεια να εφαρμόσει μέχρι τις 30 Ιουνίου 1990 ενδοκοινοτική επιτήρηση των μπανανών καταγωγής τρίτων χωρών, του κωδικού ΣΟ 0803 00 10, που απαριθμούνται στο παράρτημα και που έχουν τεθεί σε ελεύθερη κυκλοφορία στα υπόλοιπα κράτη μέλη, με τους τρόπους και τους όρους που καθορίζει η απόφαση 87/433/ΕΟΚ.  2. Η αποδοχή των αιτήσεων εισαγωγής εξαρτάται από τους όρους που καθορίζει το άρθρο 1 της απόφασης της Επιτροπής της 30ής Ιουνίου 1989 που επιτρέπει στην Ιταλική Δημοκρατία να εφαρμόσει ορισμένα προστατευτικά μέτρα έναντι των μπανανών καταγωγής τρίτων χωρών που αναφέρονται στο πρώτο εδάφιο.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 30 Ιουνίου 1989.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 238 της 21. 8. 1987, σ. 26.  (2) Βολιβία, Καναδάς, Κολομβία, Κόστα Ρίκα, Κούβα, Δομινικανή Δημοκρατία, Ελ Σαλβαντόρ, Ισημερινός, Φιλιππίνες, Γουατεμάλα, Αϊτή, Ονδούρα, Μεξικό, Νικαράγουα, Παναμάς, Βενεζουέλα και Ηνωμένες Πολιτείες Αμερικής.  ΠΑΡΑΡΤΗΜΑ  Τρίτες χώρες καταγωγής που προβλέπει το άρθρο 1  1.2 // Βολιβία  Καναδάς  Κολομβία  Κόστα Ρίκα  Κούβα  Δομινικανή Δημοκρατία  Ισημερινός  Ελ Σαλβαδόρ  Φιλιππίνες   // Γουατεμάλα  Αϊτή  Ονδούρα  Μεξικό  Νικαράγουα  Παναμάς  Βενεζουέλα  Ηνωμένες Πολιτείες Αμερικής